ส่วนที่ 1

ข้อมูลสรุป

บริษัทฯ เป็นผู้จำหน่ายน้ำมันเชื้อเพลิงเบนซิน ดีเซล
และน้ำมันหล่อลื่นภายใต้เครื่องหมายการค้ารูปหยดน้ำมันและเครื่องหมาย "SUSCO"
สำหรับน้ำมันหล่อลื่นนั้น บริษัทฯ ได้ขายผลิตภัณฑ์ที่มีเครื่องหมายการค้าของบริษัทอื่นด้วย บริษัทฯ
จำหน่ายน้ำมันผ่านสถานีบริการน้ำมันภายใต้เครื่องหมายการค้าของบริษัทฯ
และจำหน่ายไปสู่ภาคอุตสาหกรรมต่างๆ ที่เป็นผู้ใช้โดยตรง ทั้งในภาคขนส่งและบริการ
รวมทั้งจำหน่ายให้แก่ผู้ค้าน้ำมันรายอื่นซึ่งนำน้ำมันไปจำหน่ายสู่ผู้บริโภคอีกทอดหนึ่ง

การดำเนินธุรกิจของบริษัทฯ อยู่ภายใต้พระราชบัญญัติควบคุมน้ำมันเชื้อเพลิง พ.ศ. 2542
ซึ่งมีสาระสำคัญเกี่ยวกับวิธีการเก็บรักษาน้ำมันเชื้อเพลิง
และข้อกำหนดในการก่อสร้างสถานีบริการน้ำมัน และพระราชบัญญัติการค้าน้ำมันเชื้อเพลิง พ.ศ.
2543 ซึ่งมีสาระสำคัญเกี่ยวกับการจำหน่ายผลิตภัณฑ์น้ำมันชนิดต่างๆ
และการสำรองน้ำมันตามกฎหมาย เป็นต้น

บริษัทฯ จัดหาน้ำมันเพื่อจำหน่าย 2 วิธี คือ การสั่งซื้อจากโรงกลั่นน้ำมันภายในประเทศ
และการนำเข้าจากต่าง ประเทศ
โดยน้ำมันเชื้อเพลิงเหล่านี้มีคุณภาพและมาตรฐานตามเกณฑ์ที่กระทรวงพลังงานกำหนด ในปี 2548
บริษัทฯ จัดหาน้ำมันทั้งหมดจากแหล่งน้ำมันภายในประเทศ
เนื่องจากต้นทุนการจัดหาน้ำมันในประเทศต่ำกว่าการนำเข้าจาก ต่างประเทศ

ความเสี่ยงของบริษัทฯ ขึ้นอยู่กับปัจจัยที่สำคัญ ได้แก่
ความแปรปรวนของราคาน้ำมันซึ่งจะขึ้นลงตามการเปลี่ยน ของราคาน้ำมันในตลาดโลก
ความเสี่ยงในเรื่องความปลอดภัย เป็นต้น

ณ วันที่ 31 ธันวาคม 2548 บริษัทฯ มีสถานีบริการน้ำมันจำนวน 154
แห่งกระจายกันอยู่เกือบทั่วประเทศ มีคลัง น้ำมัน 3 แห่ง ได้แก่ คลังน้ำมันราษฎร์บูรณะ
กรุงเทพมหานคร คลังน้ำมันสุราษฎร์ธานี และคลังน้ำมันสงขลา เพื่อรอง
รับน้ำมันที่ได้ซื้อจากแหล่งต่างๆ อีกทั้งยังได้ใช้บริการคลังน้ำมันและการขนส่งน้ำมันทางท่อของบริษัท
ขนส่งน้ำมันทาง ท่อ จำกัด ( FPT ) เป็นสถานที่จัดเก็บและส่งน้ำมันเพิ่มอีกแห่งหนึ่ง

ณ วันที่ 31 ธันวาคม 2548 บริษัทฯ มีทุนจดทะเบียนจำนวน 1,485 ล้านบาท
แบ่งออกเป็นหุ้นสามัญจำนวน 1,485 ล้านหุ้น มูลค่าที่ตราไว้หุ้นละ 1 บาท และบริษัทฯ
มีทุนจดทะเบียนที่ออกและชำระแล้วจำนวน 1,190 ล้านบาท แบ่งออก เป็นหุ้นสามัญจำนวน 1,190
ล้านหุ้น มูลค่าที่ตราไว้หุ้นละ 1 บาท โดยในปี 2548 บริษัทฯ ได้ซื้อหุ้นคืนจำนวน 35 ล้านหุ้น
คิดเป็นร้อยละ 2.9420 ของทุนจดทะเบียนที่ชำระแล้ว

บริษัทฯ มีบริษัทย่อยหนึ่งบริษัทได้แก่ บริษัท น้ำมันสยามมงคล จำกัด โดยบริษัทฯ
ได้ลงทุนในบริษัทนี้เป็นเงิน จำนวน 2.999 ล้านบาท หรือคิดเป็นร้อยละ 99.98
ของทุนที่ออกและชำระแล้วของบริษัทดังกล่าว ซึ่งในปี 2548 บริษัทฯ
ได้บันทึกรับรู้ผลกำไรจากการดำเนินงานของบริษัทดังกล่าวตามวิธีส่วนได้เสียเป็นเงินจำนวน 0.70
ล้านบาท และมีบริษัท ร่วมหนึ่งบริษัทได้แก่ บริษัท สยามมงคลเดินเรือ จำกัด โดยบริษัทฯ
ได้ลงทุนในบริษัทดังกล่าวเป็นเงินจำนวน 86.966 ล้านบาท หรือคิดเป็นร้อยละ 32.75
ของทุนที่ออกและชำระแล้วของบริษัทดังกล่าว และในปี 2548 บริษัทฯ ก็ได้บันทึกรับรู้ผล
ขาดทุนจากการดำเนินงานของบริษัทดังกล่าวตามวิธีส่วนได้เสียเป็นจำนวน 5.68 ล้านบาท

ในปี 2548 บริษัทฯ มีผลกำไรจากการดำเนินงานเป็นเงินจำนวน 71.10 ล้านบาท เพิ่มขึ้นจากปี
2547 ที่มีกำไรจำนวน 64.02 ล้านบาท เป็นจำนวน 7.08 ล้านบาท
ทั้งที่ปริมาณการจำหน่ายโดยรวมลดลง
เนื่องจากสาเหตุที่สำคัญคือค่าการตลาดเฉลี่ยต่อลิตรของบริษัทฯ เพิ่มขึ้น
ซึ่งเกิดจากการปรับราคาขายปลีกน้ำมันหน้าสถานีบริการเพิ่มขึ้น

ฐานะทางการเงินของบริษัทฯ ณ วันที่ 31 ธันวาคม2548 ประกอบด้วยรายการที่สำคัญคือ บริษัทฯ
มีสินทรัพย์รวมจำนวน 2,002.61 ล้านบาท โดยมีรายการเปลี่ยนแปลงที่สำคัญคือ
เงินสดและรายการเทียบเท่าเงินสดเพิ่มขึ้นจากปีที่ผ่านมาจำนวน 61.03 ล้านบาท เนื่องจากบริษัทฯ
มีผลกำไรจากการดำเนินงานเพิ่มขึ้น ทำให้บริษัทฯ มีสภาพคล่องสูงขึ้นเมื่อเปรียบเทียบกับปีที่ผ่านมา
โดยในปี 2548 บริษัทฯ มีเงินสดสุทธิที่ได้มาจากกิจกรรมดำเนินงานเป็นเงินจำนวน 173.28
ล้านบาท